Diari Oficial de la Generalitat Valenciana


Sumari del DOGV 6825, del 24-07-2012 (2012/7340)

DECRET 119/2012, de 20 de juliol, del Consell, pel qual s'acorda el cessament i el nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6825

Data del DOGV
:   24-07-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/7340


Data del document
:   20-07-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 119/2012, de 20 de juliol, del Consell, pel qual s'acorda el cessament i el nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2012/7340]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, modificat pel Decret 41/2008, de 4 d'abril, del Consell, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident, si és el cas, i onze vocals.  
  
Amb caràcter nat el titular de la conselleria a què estiga adscrita l'Entitat de Sanejament d'Aigües ostenta la presidència.  
Els onze vocals són nomenats pel Consell de la manera següent: sis d'ells en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident, quatre d'ells en representació de l'Administració Local, nomenats a proposta de la Federació Valenciana de Municipis i Províncies (en la dita representació haurà de figurar, almenys, un vocal per cada una de les tres diputacions provincials); i un vocal en representació de l'Administració de l'Estat, a proposta del delegat del Govern a la Comunitat Valenciana.  
  
Els vocals exercixen les seues funcions per un període de quatre anys, i poden ser nomenats una o més vegades per períodes de la mateixa duració. Tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició. En tals casos, els vocals que els substituïsquen exerciran les seues funcions pel temps que reste fins a completar el període de quatre anys.  
Mitjançant el Decret 38/2009, de 6 de març, del Consell, es va acordar la renovació dels vocals del Consell d'Administració de l'Entitat de Sanejament d'Aigües, amb efectes des del 17 de desembre de 2008 i per un període de quatre anys, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir o renunciar a la seua condició.  
Pel Decret 127/2011, de 23 de setembre, del Consell, es va disposar el cessament i nomenament de vocals del Consell d'Administració, per a adaptar la seua composició a la situació creada després dels canvis organitzatius i estructurals haguts en el Consell com a conseqüència de les eleccions municipals i autonòmiques, al maig de 2011.  
A través dels decrets 43/2012, de 9 de març, 48/2012, de 23 de març, i 94/2012, de 8 de juny, del Consell, es va disposar el cessament i nomenament de vocals del Consell d'Administració.  
El Decret 95/2012, de 30 de març, del Consell, va disposar el cessament, a petició pròpia, de Manuel Laínez Andrés, com a director general de Producció Agrària i Ramaderia de la Conselleria d'Agricultura, Pesca, Alimentació i Aigua, agraint-li els servicis prestats.  
D'altra banda, després del cessament de Manuel Alcalde Sánchez com a comissari de la Confederació Hidrogràfica del Xúquer, la delegada del Govern a la Comunitat Valenciana va proposar Javier Ferrer Polo per a la seua designació com a membre del Consell d'Administració de l'Entitat de Sanejament d'Aigües, en substitució del senyor Alcalde Sánchez.  
Per això, de conformitat amb l'article 17.b de la Llei del Consell, a proposta de la consellera d'Agricultura, Pesca, Alimentació i Aigua i amb la deliberació prèvia del Consell, en la reunió del dia 20 de juliol de 2012,  
  
DECRETE  
  
Article 1  
El cessament dels següents vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, agraint-los els servicis prestats:  
- Manuel Laínez Andrés, en representació de la Generalitat, Conselleria d'Agricultura, Pesca, Alimentació i Aigua.  
- Manuel Alcalde Sánchez, en representació de l'Administració de l'Estat.  
  
Article 2  
Nomenar els següents vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana:  
- Marta Valsangiacomo Gil, en representació de la Generalitat, Conselleria d'Agri-cultura, Pesca, Alimentació i Aigua.  
- Javier Ferrer Polo, en representació de l'Administració de l'Estat.  
  
De conformitat amb el que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, els nous vocals exerciran les seues funcions pel temps que resta fins a completar el període de quatre anys per al qual van ser nomenats els vocals que vénen a substituir, açò és, fins al 17 de desembre de 2012, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir o renunciar a la seua condició.  
  
Per tot això, la composició del Consell d'Administració de l'Entitat de Sanejament d'Aigües és la següent:  
  
Presidenta: Maritina Hernández Miñana.  
Vicepresidenta: Mar Casanova Llorens.  
Vocals:  
- Mar Casanova Lloréns.  
- Amparo Montoro Blasco.  
- José Alberto Comos Guillem.  
- Marta Valsangiacomo Gil.  
- Aránzazu Muñoz Criado.  
- Bruno Broseta Dupré.  
- Francisco Martínez Capdevila.  
- Luisa Pastor Lillo.  
- Salvador Manuel Enguix Morant.  
- José Antonio Redorat Fresquet.  
- Javier Ferrer Polo.  
  
Altea, 20 de juliol de 2012  
  
El president de la Generalitat,  
ALBERTO FABRA PART  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA